cyanic-selkie/wikianc huggingface dataset:
Eid-oel-Fiter
In Suid-Afrika
In Kaapstad kom honderde Moslems tydens die laaste aand van Ramadan in Seepunt bymekaar om na die maan te kyk. Dié byeenkoms bring mense van alle vlakke van die samelewing bymekaar en elkeen bring iets saam om dit met ander tydens die breek van die vas te deel. Die Maghrib- of sonsondergebed word gemeenskaplik gedoen en die formele maansienresultate word bekend gemaak.
Eid-oel-Fiter word gevier deur in die oggend eers die moskee vir die Eidgebed by te woon. Vervolgens word gesinne en bure besoek. Kinders ontvang geskenke en geld van ouer lede van die gesin, verwante en bure. Die meeste mense dra nuwe klere met helder kleure, terwyl koekies, koeke, samoesas, pasteie en terte vir besoekers aangebied word. Middagete word gewoonlik in gesinsgroepe geniet.
Datums
Eid-oel-Fiter is volgens die Islamitiese kalender op 1 Sjawwal. Die werklike viering begin egter altyd met sonsondergang op die vooraand (omdat 'n dag met sononder begin). Aangesien maande in die Islamitiese kalender altyd volgens die maan bereken word, wissel die datum van hierdie dag in vergelyking met die Gregoriaanse kalender.
Telegonie
thumb|180px|'n [[Mosaïek van Odusseus, laat 4de-5de eeu n.C.]] Die Telegonie (Grieks: Τηλεγόνεια, Tēlegoneia; Latyn: Telegonia) is ’n verlore antieke Griekse epiese gedig oor Telegonos, die seun van Odusseus by Kirke. Sy naam ("ver weg gebore") dui op sy geboorte in Aiaia, ver van Odusseus se tuiste in Itaka. Dit was deel van die Epiese Siklus-gedigte wat handel oor die mites van die Trojaanse Oorlog, asook die gebeure daarvoor en daarna. Die verhaal van die Telegonie volg chronologies op dié van die Odussee, en dit is die finale episode van die Epiese Siklus.
Die gedig is in die oudheid soms toegeskryf aan Kinaiton van Sparta (8ste eeu v.C.), maar een bron beweer dit is van Musaios van Athene gesteel deur Eugamon van Sirene (6de eeu v.C.). Die gedig bestaan uit twee boeke met verse in daktiliese heksameter.
Talcott Parsons
Lewe
Parsons was deel van 'n protestantse gesin. Sy vader was predikant. As 'n voorgraadse student studeer hy biologie, sosiologie en filosofie aan die Amherst Kollege en behaal sy B.A.-graad in 1924. Hy studeer onder andere ook as gevolg van 'n studenteuitruilskema in Europa. Tydens hierdie tydperk word hy veral beïnvloed deur die werke van Émile Durkheim, Vilfredo Pareto, Max Weber en Alfred Marshall. In 1927 keer hy terug na die VSA en word hy dosent aan die universiteit van Harvard. Eers in ekonomie, maar in 1931 word hy ook benoem as hoogleraar in sosiologie. In 1942 word hy voorsitter van die American Sociological Association.
Hy is veral bekend vir sy 1951-werk The Social System. Daarin argumenteer hy dat die essensiële eienskap van die samelewing, beskou vanaf 'n biologiese gesigspunt, homeostase is (handhawing van 'n stabiele staat). Voorts stel hy dat dele van die samelewing hulself slegs in terme van die geheel kan begryp. Saam met Niklas Luhmann word Parsons gereken as die grondleggers van die sosiale stelselteorie.
Telegonie
Titel en datum
Dit is onseker wanneer die die gedig geskryf is. Sirene, die tuisstad van die vermeende skrywer Eugammon, is in 631 v.C. gestig, maar die verhaal kon voor dié tyd al bestaan het, dalk selfs in die mondelinge tradisie.
Talcott Parsons
The Structure of Social Action
Parsons skryf die werk The Structure of Social Action in 1937 en dit omvat 'n oorsig van al die verskillende sosiologiese teorieë tot op daardie stadium. Die doel van die werk is om uit te kom by 'n oorhoofse teorie (Grand Theory). Hy lê hier dan ook die grondslag vir sy optredesisteem wat hy later meer volledig sou uitwerk. Parsons ontwerp 'n viervoudige klassifikasie-stelsel (AGIL), wat staan vir Adaption, Goal Attainment, Integration en Latency. Die stelsel was bedoel om die sosiale realiteit te kan organiseer en verklaar. Hy keer hierna terug in verskeie van sy werke.
Telegonie
Inhoud
thumb|links|240px|Odusseus en Telemachos vermoor Penelope se vryers, deur Thomas Degeorge (1812).
Talcott Parsons
Siening van verandering
Parsons fokus ook op die bestudering van sosiale evolusie in die samelewing en stel 'n paradigma van evolusionêre verandering voor. Volgens hom bestaan die samelewing uit verskillende sub-stelsels, waarvan daar voortdurend nog steeds nuwes bygevoeg word deur die evolusie van die samelewing. Hierdie nuwe sub-stelsels sorg vir 'n steeds groter wordende verskeidenheid in die samelewing. Hierdie verskeiedenheid sorg daarvoor dat die mens homself/haarself nie kan veroorloof om vaardighede verlore te laat gaan nie, wat daarvoor sorg dat groepe wat voorheen uitgesluit word uit die samelewing, die kans kry om daarrin opgeneem te word. Hiervoor is dit nodig dat die mens die waardestelsels voortdurend moet aanpas.
Telegonie
Inhoud
Net twee reëls van die gedig se oorspronklike teks het bewaar gebly. Vir die storielyn moet ’n mens hoofsaaklik kyk na ’n opsomming van die mite in Proklos se Chrestomatie.
Talcott Parsons
Burgerskap
Burgerskap moet 'n vrywillige keuse wees volgens Parsons. Hy ondersoek waarom swartes in die VSA uitgesluit word van volwaardige burgerskap. Dit doen hy deur 'n studie te maak van ander groepe, soos die Jode en die katolieke Iere. Hierdie groepe voldoen immers ook nie aan die ideaalbeeld van die VSA nie, maar word tog as volwaardige burgers beskou. Die Jode was opgeneem weens hul sukses op ekonomiese vlak. Die Iere omdat hulle net soos die protestante anti-kommunisties was, wat vir toenadering tussen beide groepe gesorg het. Die probleem was egter dat die swartes as slawe ingebring is in die VSA, en dus nie vrywillig  gearriveer nie, dit sorg vir 'n onderskeid met die ander. Hulle word as minderwaardig beskou en die blanke vrees dat die nasie in status sou daal as die swartes volwaardige burgerregte bekom. Die oplossing is volgens Parsons dat die swartes hulself moet opwerk deur skoling en hulself op hierdie manier van die “stigma” te bevry.
Julie Harris (aktrise)
Julie Harris (2 Desember 1925 – 24 Augustus 2013) was 'n Amerikaanse aktrise. Sy is bekend vir haar rolle in die rolprente The Member of the Wedding (1952), East of Eden (1955), en The Haunting (1963), en in die televisiereeks Knots Landing (1979).
20
Die jaar 20 was 'n skrikkeljaar wat volgens die Gregoriaanse kalender op 'n Woensdag begin het. Dit was die 20ste jaar van die 1ste eeu n.C. In teenstelling met gewone jare het die jaar 366 dae en 'n 29 Februarie gehad.
Talcott Parsons
Invloed
Parsons was die leermeester van 'n aantal invloedryke sosioloë, waaronder Robert Bellah en Clifford Geertz. Hoewel hy gedurende die middel van die twintigste eeu 'n invloedryke wetenskaplike was, is sy invloed tans minder merkbaar. Redes daarvoor is dat Parsons en andere funksionaliste weinig aandag verleen het aan konflikterende belange in 'n samelewing en ook dat daar in die sosiologie 'n groot weersin heers ten opsigte van teorieë wat voorgee dat  alle sosiale fenomene verklaar kan word.
Telegonie
Inhoud
Die Telegonie bestaan uit twee afsonderlike episodes: Odusseus se reis na Tesprotia en die storie van Telegonos. Elke boek handel moontlik oor een van dié gebeure. Die gedig volg op die gebeure in die Odussee. Volgens Proklos se opsomming begin die Telegonie met die begrafnis van Penelope se vryers nadat Odusseus en Telemachos hulle vermoor het. Odusseus bring offerande aan die nimfe.
Talcott Parsons
Publikasies
Parsons het talle boeke en artikels geskryf, waaronder:
21
Die jaar 21 was 'n gewone jaar wat volgens die Gregoriaanse kalender op 'n Vrydag begin het. Dit was die 21ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Telegonie
Inhoud
Hy reis na Elis, waar hy ’n andersins onbekende figuur, Poluxenos, besoek en dié gee hom ’n bak wat die verhaal van Trofonios uitbeeld. Odusseus keer terug na Itaka en reis dan na Tesprotia, moontlik om die offerande te bring waarvoor Tiresias in Odussee 11 opdrag gee. Daar trou hy met die koningin van Tesprotia, Kallidike, wat vir hom ’n seun, Polupoites, baar. Odusseus veg vir Tesprotia teen die naburige Brugoi. Kallidike sneuwel in die oorlog en Odusseus keer terug na Itaka.
Intussen het Kirke, met wie Odusseus ’n jaar lank ’n verhouding gehad het in die Odussee (boeke 10-12), die lewe geskenk aan hulle seun, Telegonos. Hy word saam met Kirke groot op die eiland Aiaia. Op advies van die godin Atena vertel Kirke vir hom die naam van sy pa. Volgens die opsomming in die Biblioteka gee sy vir hom ’n bonatuurlike spies om homself mee te verdedig – dit is in die gif van ’n pylstertvis gedoop en deur die god Hefaistos gemaak. ’n Storm dwing Telegonos na Itaka, maar hy besef nie waar hy is nie. Hy raak, nes Homeros se ander helde in vyandelike gebiede, betrokke by seerowery en begin onwetend Odusseus se beeste steel. Odusseus val hom aan, maar Telegonos maak hom met sy ongewone spies dood. Daarmee word ’n profesie in die Odussee 11 vervul dat die dood "uit die see" na Odusseus sou kom (dus deur middel van die pylstertvis se gif). Terwyl Odusseus sterf, herken hy en Telegonos mekaar en Telegonos weeklaag oor sy fout. Hy bring sy pa se lyk, asook Penelope en Odusseus se ander seun, Telemachos, terug na Aiaia, waar Odusseus begrawe word en Kirke die ander onsterflik maak. Telegonos trou met Penelope en Telemachos met Kirke.
Latynse weergawe
Hyginus (1ste eeu n.C.) voeg ’n paar besonderhede by Proklos se weergawe. Eerstens veg Odusseus én Telemachos teen Telegonos. Hyginus voeg dan by dat Odusseus in ’n orakel teen sy seun gewaarsku is.
Hyginus meen verder Telegonos het ’n seun met die naam Italos gehad wat die stigter van Italië was, en dat Telemachos ’n seun met die naam Latinos gehad het van wie die naam Latyn kom.
20
Die jaar 20 (XX) was 'n gewone jaar wat volgens die Juliaanse kalender op 'n Maandag begin het.
Schengen (Luxemburg)
Schengen is 'n munisipaliteit in die Luxemburgse kanton Remich, aan die oewer van die Moesel naby die drielandepunt tussen Duitsland, Frankryk en Luxemburg.
Schengen het veral bekend geword danksy die Schengen-ooreenkoms wat op 14 Junie 1985 op die skip Princesse Marie-Astrid in dié dorp geteken is.
Mbashe-aalwyn
Die Mbashe-aalwyn (Aloe reynoldsii) is 'n seldsame aalwyn wat slegs op een plek gevind word. Dit kom voor op die suidoostelike en suidelike berghange aan die M'basherivier, naby Dutywa in die Oos-Kaap op hoogtes van 300 m tot 600 m. 'n Kenmerk van die aalwyn is dat dit nie stekels op die rante van die blare het nie. Die plant word 650 mm hoog, die blare word 350 mm lank en 110 mm breed. Die plant dra geel blomme van Augustus tot Oktober. Die plant se Engelse naam is Yellow spineless aloe.
Ben Howard
Benjamin John "Ben" Howard (* 24 April 1987) is 'n Engelse sanger-liedskrywer. In 2008 stel hy sy debuut-EP vry, getiteld Games in the Dark, gevolg deur These Waters EP in 2009 en Old Pine EP in 2010. In 2011 word sy deurbraakateljeealbum, Every Kingdom, vrygestel, gevolg deur nog twee EP's: Ben Howard Live EP (2011) en The Burgh Island E.P. (2012). Hy ontvang in 2013 die Brit-toekenning vir Britse manlike solokunstenaar. In Oktober 2014 stel hy sy tweede ateljeealbum vry, getiteld I Forget Where We Were.
Howard het tans platekontrakte met die platemaatskappye Island en Communion.
Diode
'n Diode is 'n elektriese komponent wat die rigting van die beweging van elektriese lading beperk. 'n Diode laat die vloei van stroom toe in een rigting deur die komponent maar nie in die teenoorgestelde rigting nie. Elektriese stroombane wat nodig het dat stroom net in een rigting vloei maak gebruik van diodes.
Ou diodes sluit "kat-snorbaard" kristalle en vakuumbuis toestelle in. Moderne diodes word van halfgeleiers vervaardig soos silikon en germanium.
Geskiedenis
Die termiese diode was herontdek deur Thomas Edison op 13 Februarie, 1880. Hy het 'n patent uitgeneem in 1883, maar het nie die idee verder ontwikkel nie. Braun het 'n patent op die kristal diode uitgeneem in 1899. Die eerste radio ontvangers wat van 'n kristal diode gebruik gemaak het is deur Greenleaf Whittier Pickard vervaardig in 1900. Die eerste termiese diodes is in Brittanje gepatenteer deur John Ambrose Flemming op 16 November, 1904. Pickard het die patent vir die silikon-kristal-diode ontvang op 20 November, 1906.
Daardie tyd het sulke toestelle bekend gestaan as gelykrigters. In 1919 het William Henry Eccles die term diode geskep van die Griekse wortels di, wat 'twee' beteken, en ode, wat 'pad' beteken.
Termiese- of gasdiodes
Termiesediodes is vakuumbuis toestelle, wat bestaan uit 'n aantal elektrodes omhul in 'n glas vakuumbuis.
Vir die meeste van die 20ste eeu is vakuumbuis diodes gebruik vir analoog toepassings en as geleikrigters in kragbronne. Vandag word vakuumbuis diodes slegs in gespesialiseerde toepassing, soos geleikrigters in buiskitaar en hotrostel versterkers, en gespesialiseerde hoëspanning toestelle gebruik.
Halfgeleier diodes
Moderne diodes is gebaseer op die halfgeleier pn-voegvlak. In pn-voegvlak diodes kan gewone stroom van die p-tipe kant (die anode) na die n-tipe kant (die katode), maar nie in die teenoorgestelde rigting nie. Die Schottky diode word gevorm deur die kontak van 'n metaal en 'n halfgeleier in plaas van 'n pn-voegvlak.
'n Halfgeleier diode stoom-spanning, of I-V, eienskap kurwe word toegeskryf aan die sperlaag wat ontstaan by die pn-voegvlak tussen die verskillende halfgeleiers. Wanneer die halfgeleier die eerste keer geskep word versprei die geleidendsband (mobile) elektrone van die N-doteerde gebied na die P-doteerde gebied waar daar 'n groot aantal 'holtes' (plekke vir elektrone waar geen elektron teenwoordig is nie) is waarmee die elektrone herkombineer. Wanneer 'n elektron met die holtes herkombineer verdwyn die holte en is die elektron nie meer mobiel nie. Die gebied om die pn-voegvlak word uitgeput van lading en tree op as 'n isolator. Hierdie gebied staan bekend as die sperlaag.
Wanneer 'n eksterne spanning van dieselfde polariteit as die ingeboude spanning oor die diode geplaas word sal die sperlaag aanhou optree as a isolator was stroom vloei verhoed. Dit staan bekend as teenvoorspanning van die diode. Wanneer die eksterne spanning se polariteit die ingeboude spanning teenstaan kan herkombinasie weer plaasvind wat veroorsaak dat die stroom deur die diode drasties toeneem. Dit staan bekend as meevoorspanning van die diode. Die ingeboude spanning vir silikon diodes is ongeveer 0.6 V. Dus sal daar 'n spanningsval van ongeveer 0.6 V oor die diode wees wanneer daar 'n eksterne stroom deur die diode vloei.
Die diode se I-V eienskappe kan benader word deur te onderskei tussen twee gebiede. Onder 'n sekere spannigsval oor die diode het die sperlaag 'n bedydende wydte en kan die diode beskou word as 'n oopbaan (nie-geleidende stroombaan). Soos die spanningsval groter word sal die diode op 'n sekere spannigsval geleidend word en kan dit beskou word as 'n geleier met geen weerstand of baie klein weerstand. Die oordagfunksie van die diode is in werklikheid logaritmies, maar so sperk dat dit lyk soos 'n skerp hoek as die grafiek van ver af beskou word.
Die spanningsval oor 'n geleidende diode binne die gespesifiseerde stoom is ongeveer 0.6 tot 0.7 volt vir silikon diodes. Die waarde verskil vir ander tipe diodes. Schottky diodes se spanningsval kan so laag as 0.2 V wees en lig-emissie diodes (LEDs) se spanningsval kan so hoog as 1.4 V of meer wees. Blou LEDs se spanningsval kan selfs 4.0 V wees.
In die teenvoorspanning gebied van die I-V eienskap grafiek is die stroom deur die diode baie klein (in die µA omgewing) vir alle voorspannings tot die deurslagspanning bereik word. Na hierdie punt vind elektronestorting plaas wat veroorsaak dat die diode beskadig word saam met 'n skielike toename in die stroom. Zener diodes en stortdiodes word vervaardig om 'n opsetlikke deurslagspunt te hê na 'n voorafbepaalde trustroom sodat die truspanning vasgepen word by 'n bekende waarde. Hierdie toestelle het wel 'n maksimum limiet op die stroom en drywing vermoë in die elektronestortings gebied.
Shockley diode vergelyking
Die Shockley ideale diode vergelyking (vernoem na William Bradford Shockley), ook bekend as die diode wet, beskryf die I-V eienskap van 'n ideale diode in beide meevoorspanning en teenvoorspanning (of geen voorspanning). Die vergelyking is afgelei met die aannames dat die enigste prosesse wat aanleiding gee tot stroom deur die diode drifstroom, diffusiestroom en termiese herkombinasie-generasie is. Dit word ook aangeneem dat die herkombinasie-generasie stroom in die sperlaag niksbeduidend is. Dit beteken dat die vergelyking elektronestorting buite rekening laat. Die nie-ideale effek van interne weerstand by hoë meevoorspanning word ook buite rekening gelaat, sowel as afwyking van die ideale as gevolg van herkombinasie-generasie in die sperlaag by lae meevoorspanning.
waar
Die emissiekoëffisiënt n word bepaal deur die vervaardegingproses en halfgeleiermateriaal van die diode en wissel tussen 1 en 2. In die meeste gevalle is die waarde naby 1 en word dus weggelaat. Die termiese spanning VT is ongeveer 25.2 mV teen kamertemperatuur (25oC of 298K) en is 'n bekende konstante waarde gedefinieer deur:
Tipe halfgeleier diodes
Daar is 'n verskeie tipe halfgeleier voegvlak diodes:
Radio demodulasie
Die eerste gebruik van diodes was in die demodulasie van amplitude gemoduleerde (AM) radio uitsending.
Kragomsitting
Gelykrigters word saamgestel uit diodes waar hulle gebruik word om wisselstroom elektrisiteit om te skakel na gelykstroom. Diodes word ook gebruik in die Cockcroft-Walton spanningvermenigvuldiger om wisselstroom om te skakel na hoëspanning gelyktroom.
Oorspanningsbeveiliging
Diodes word gebruik om hoëspanning en hoëstroom wat sensitiewe elektriese kompenente kan beskadig te sink. Die diode is normaalweg truvoorgespan totdat die spanning of stroom bo die bepaalde waarde styg, dan word die diode meevoorgespan en sink die stroom. 'n Voorbeeld is induktiewe laste soos relê stroombane waar die induktor vinnig spanningloos gemaak word deur 'n diode sodat die stroombaan nie beskadig word deur spannigspieke wat anders sou voorkom nie. Sommige geïntegreerde stroombane gebruik diodes om die pennetjies teen eksterne spannings te beskerm.
Logiese hekke
Diodes kan saam met ander komponente gebruik word om logiese hekke te vorm. Dit staan as diodelogika beekend.
Temperatuur meting
'n Diode kan gebruik word om temperatuur te meet aangesien die meevoorspanningsval van die diode afhanklik is van temperatuur. Hierdie temperatuur afhanklikheid kan gesien word in die Shockley ideale diode vergelyking hierbo en is ongeveer 2.2mV per grade Celsius.
Ladding gekoppelde toestelle
Digitale kamaras en soortgelyke toestelle gebruik regimente van photo diodes saam met 'n uitlees stroombaan.
Geodia contorta
Geodia contorta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1873 deur Bowerbank.
Woordeboek van die Afrikaanse Taal
Die Woordeboek van die Afrikaanse Taal (WAT) is die grootste en enigste omvattende verklarende Afrikaanse woordeboek. Dit weerspieël Afrikaans in sy wydste omvang en sluit benewens die standaardvariëteit van Afrikaans ook ander variëteite soos Kaaps en Namakwalands in. Ook streektaal, geselstaal en uitdrukkings vind ’n tuiste in die WAT. In teenstelling met die omvattende verklarende WAT is die HAT (Handwoordeboek van die Afrikaanse Taal) 'n bondig woordeboek in slegs 'n enkele volume.
Op 28 Maart 2003 het die Elektroniese WAT die eerste keer verskyn. Dit is as ’n CD en ’n aanlynweergawe (ook op ’n selfoon) beskikbaar en is die ekwivalent van 9 400 gedrukte bladsye. Tans is dit die enigste verklarende Afrikaanse woordeboek wat op ’n selfoon beskikbaar is. Meer as 210 000 verklaarde trefwoorde is reeds opgeneem en die inligting is gebaseer op werklike taalmateriaal in ’n databank van miljoene optekeninge uit geskrewe en gesproke Afrikaans.
Benewens die Woordeboek van die Afrikaanse Taal publiseer die Buro van die WAT ook die Etimologiewoordeboek van Afrikaans, Basic Afrikaans, en Sinonieme en verwante woorde. Basic Afrikaans en Sinonieme en verwante woorde word in samewerking met Pharos uitgegee.
Die WAT bied sedert 1995 formele opleidingskursusse vir woordeboekmakers aan. Aanvanklik is veral woordeboekmakers vir die leksikografiese eenhede vir die ander tien amptelike tale opgelei, maar tans woon leksikograwe van kommersiële uitgewers ook die kursusse by. Kursusgangers kom ook van so ver as Angola, Gaboen, Malawi, Namibië, Tanzanië en Zimbabwe.
Na die drastiese afskaling van die staatsubsidie vanaf 2004, verseker ’n netwerk van donateurs dat die WAT steeds ’n produktiewe en dinamiese  maatskappy is. Inisiatiewe soos Borg ’n Woord help verseker dat jaarliks meer as R4 miljoen geïn word ten einde die begroting te laat klop.
Na raming sal die WAT teen 2029 voltooi wees (wanneer die woordeboek 102 jaar oud word). Daarna sal die Aanlyn WAT op 'n kleiner skaal voortgaan; ook kleiner nuwe saamgestelde woordeboeke dien as moontlikheid. Vir die implementering van hierdie tienjaarplan is die begroting in 2019 beraam op 'n bykomende R32 miljoen oor tien jaar.
Produkte
Bestelvorms is beskikbaar by www.wat.co.za
Elektroniese WAT
Die Woordeboek van die Afrikaanse Taal (WAT) het hom op 28 Maart 2003 by die toonaangewende woordeboeke in die wêreld soos die Oxford English Dictionary en die Woordenboek der Nederlandsche Taal aangesluit toe die Elektroniese WAT op die mark verskyn het. Die Elektroniese WAT word bygewerk soos 'n nuwe letter van die alfabet voltooi word. Dit is as ’n CD en ’n aanlynweergawe (ook op ’n selfoon) beskikbaar.
Die Elektroniese WAT kan help, want die WAT wéét wat is wat. Dit bied:
Die volgende soorte inligting kan langs 'n kitsroete gevind word: die lemma, woordsoort, etikette en etimologie.
Bekendes het die volgende oor die Elektroniese WAT gesê: "Dit is 'n hulpmiddel waarsonder die skrywer nie kan klaarkom nie" (George Weideman).
"Het werkt als een trein. Heel erg goed" (Nicoline van der Sijs, een van die produktiefste woordeboekmakers in Europa).
Etimologiewoordeboek van Afrikaans (EWA) op CD
Die Etimologiewoordeboek van Afrikaans (EWA) en Supplement op CD bevat die inhoud van die gedrukte EWA en die Supplement in een produk.
Het u al ooit gewonder waar die Afrikaanse woorde bankrot, derby en marathon vandaan kom, hoe die woorde kothuis en voertsek in Afrikaans ontstaan het, waar die maande van die jaar hulle name vandaan kry, of hoekom sterk drank soms lawaaiwater genoem word?
Die Etimologiewoordeboek van Afrikaans (EWA) en Supplement gee antwoorde op al hierdie en nog baie soortgelyke vrae.
Dit bied
Sinonieme en verwante woorde
Sinonieme en verwante woorde is in 2006 deur Pharos Woordeboeke gepubliseer. Dit is 'n tweede uitgawe van ''Woordkeusegids. 'n Kerntesourus van Afrikaans'' wat in 1992 deur die Buro van die WAT uitgegee is. Margot Luyt het op 26 April in haar radiorubriek in Die Burger die volgende gesê na aanleiding van 'n bekendstelling van Sinonieme en verwante woorde in Die tale wat ons praat op Radio Sonder Grense:
Pharos se nuwe Sinonieme en verwante woorde … is die nooit volprese Woordkeusegids, 'n Kerntesourus van Afrikaans van 1992, in 'n nuwe gedaante. …
Omroepers kan gerus Sinonieme en verwante woorde gebruik om alternatiewe te vind. Soos vir die woord "vervolgens" wat aanbieders van musiekprogramme soms ad nauseum gebruik om so een van ons lesers se bloeddruk gevaarlik hoog te laat klim.
Dit is by goeie boekwinkels te koop.
Basic Afrikaans
Basic Afrikaans:  The Top 1000 Words and Phrases is in 2011 uitgegee deur Pharos Woordeboeke.
Die idee agter hierdie woordelys is om nie-Afrikaanstalige studente op Afrikaanse kampusse te laat welkom voel. Die Woordeboek van die Afrikaanse Taal is in 2009 deur die Vriende van Afrikaans genader om 'n lys van die duisend nuttigste woorde in Afrikaans op te stel wat 'n student nodig sou hê om mee oor die weg te kom op 'n oorwegend Afrikaanse kampus.
Elke Afrikaanse woord is van 'n Engelse vertaling voorsien en die gebruik van elke woord word met 'n volsin geïllustreer. Daarby is 'n bietjie toeristiese inligting gevoeg om buitelandse studente ook te bevoordeel. Die teksbokse wat deur die woordelys versprei is, is 'n poging om taal-kulturele inligting oor te dra.
Daar is ook 'n afdeling met frases vir verskillende kommunikasiesituasies, soos hoe om te groet in Afrikaans, die dae van die week, die maande van die jaar en dergelike inligting.
Vir die gerief van die gebruiker is daar ook 'n Engels – Afrikaans-indeks.
Dit is 'n sagtebandboekie van 120 bladsye.
Lexikos
Lexikos (Grieks vir "van of vir woorde") word sedert 1991 deur die Buro van die WAT uitgegee in die AFRILEX-reeks. Sedert 1996 is dit die mondstuk van die African Association for Lexicography wat tans die gesamentlike uitgewer vir Lexikos is. Artikels word in Afrikaans, Engels, Duits, Nederlands en Frans gepubliseer.
Personeel
W.F. Botha Hoofredakteur en Uitvoerende Direkteur
F.J. Lombard Eindredakteur
G.J. van Wyk Senior Mederedakteur
A.E. Cloete Mederedakteur
Mengistu Haile Mariam
Mengistu Haile Mariam (Amharies: መንግስቱ ኃይለ ማርያም, uitgespreek as [mənɡɨstu haɪlə marjam]; gebore 21 Mei 1937) is 'n Ethiopiese soldaat en politikus wat van 1977 tot 1991 die leier van Ethiopië was. Hy was die voorsitter van die Derg, die sosialistiese militêre junta wat Ethiopië van 1977 tot 1987 regeer het, en van 1987 tot 1991 president van die Demokratiese Volksrepubliek van Ethiopië (PDRE).
Die Derg het die mag oorgeneem in die Ethiopiese rewolusie ná die omverwerping van keiser Haile Selassie in 1974, en dit was die einde van die Salomoniese Dinastie wat Ethiopië sedert die 13de eeu regeer het. Mengistu het mededingers van die Derg gesuiwer en 'n diktator geword. Hy het probeer om die feodale ekonomie van Ethiopië te moderniseer deur 'n Marxisties-Leninisties-geïnspireerde beleid soos nasionalisering en grondherverdeling. Sy bloedige konsolidasie van mag in 1977-'78 staan bekend as die Rooi Terreur, 'n wrede onderdrukking van opposisiegroepe en burgerlikes ná 'n mislukte sluipmoordpoging van die Ethiopiese Rewolusionêre Volksparty (EPRP) in September 1976, nadat hulle die Derg se uitnodiging geïgnoreer het om by die unie van sosialistiese partye aan te sluit.
Interne rebellie en regeringsonderdrukking het die presidentskap van Mengistu gekenmerk, terwyl die Rooi Terreur-tydperk 'n stryd om oorheersing was tussen die Derg, die EVPP en hul teenstanders, die Sosialistiese beweging All-Ethiopia, wat hulle aanvanklik in lyn gebring het met die Derg. Terwyl hierdie interne konflik beveg is, is Ethiopië bedreig deur die Somaliese Inval sowel as die guerrillaveldtog van die Eritrese Volk se Bevrydingsfront wat onafhanklikheid geëis het vir Eritrea, destyds 'n provinsie van Ethiopië. Die Ogaden-oorlog van 1977–78 oor 'n betwiste grensstreek met Somalië was opvallend vir die prominente rol van Mengistu se Sowjet- en Kubaanse bondgenote in die verkryging van 'n Ethiopiese oorwinning. Die katastrofiese hongersnood van 1983–'85 het die regering se probleme onder internasionale aandag gebring.
Mengistu het in Mei 1991 na Zimbabwe vertrek nadat die PDRE-nasionale vergadering homself ontbind en gevra het vir 'n oorgangsregering. Sy vertrek het die Ethiopiese Burgeroorlog skielik beëindig. Mengistu woon steeds in Harare, Zimbabwe, en bly daar ondanks 'n Ethiopiese hofuitspraak dat hy skuldig bevind is aan die volksmoord.
Die regering van Mengistu is na raming verantwoordelik vir die sterftes van meer as 1,2 miljoen Ethiopiërs.
Woordeboek van die Afrikaanse Taal
Personeel
H. Fourie Blair Mederedakteur
G. Odendaal Mederedakteur
L. Rademeyer Mederedakteur
T. Harteveld Bestuurder: Redaksionele Steundienste
M.S. Stofberg Datasistematiseerder
R. Stofberg Datasistematiseerder
N. Steyn Datasistematiseerder
Werkwinkels vir leerders
Die WAT bied werkwinkels vir graadsewe- tot graadnegeleerders aan met behulp van die Elektroniese WAT. Die werkwinkels sluit aan by die afdeling oor die gebruik van woordeboeke in die Afrikaans-kurrikulum. Uitgewerkte lesplanne word aan die opvoeders beskikbaar gestel wat daarop gemik is om die vaardighede ten opsigte van woordeboekgebruik wat deur die kurrikulum vereis word by die leerlinge te vestig.
Die werkwinkels word in die rekenaarlokale van die skole aangebied en duur ongeveer 'n uur. Die Elektroniese WAT word vooraf op die intranet van elke skool geïnstalleer en is dan permanent tot die skool se beskikking.
Kursusse in algemene en rekenaarleksikografie by die WAT
Kursusse in algemene leksikografie en rekenaarleksikografie word by die WAT aangebied. Die kursusse is gemik op praktiserende en voornemende leksikograwe, dosente en studente. Die kursusse word meestal in Engels aangebied, maar kan met gemak ook in Afrikaans geskied.
Studente in die leksikografie
Senior of nagraadse studente in die leksikografie --- plaaslik of buitelands --- kan praktiese ervaring in die maak van 'n woordeboek by die WAT kom opdoen. Hulle ontvang opleiding na gelang van hul behoeftes in algemene en rekenaarleksikografie. Die studente kry geleentheid om woordeboekartikels saam te stel met behulp van 'n rekenaarprogram en die WAT se taaldata. Studente word ook op versoek begelei om navorsingsprojekte met gebruikmaking van die WAT se taalmateriaal uit te voer.
Lesings
Lesings oor die verskillende soorte woordeboeke en die woordeboekmaakproses word op versoek aangebied. Groepe leerders, studente en ander geïnteresseerde persone kan die WAT besoek vir hierdie lesings.
Borg 'n Woord
Die Woordeboek van die Afrikaanse Taal moet jaarliks 'n raps meer as R4 miljoen genereer om die karige staatsubsidie  van R1,8 miljoen aan te vul. 70 % van ons begroting word deur donasies en die opbrengs op langtermynbeleggings voorsien. Borg 'n Woord is een van die inisiatiewe wat die WAT in staat stel om 'n produktiewe en dinamiese maatskappy te bly. Dit was die idee van mnr. Frans Stroebel, jare lange persoonlike assistent van dr. Anton Rupert.
Borg 'n Woord het Afrikaanssprekendes opnuut bewus gemaak van die waarde van woorde. In almal se lewens is daar woorde waaraan hulle besondere waarde heg en dikwels is dit die gunstelingwoord van 'n geliefde wat as 'n geskenk gekoop of geborg word. Mense borg ook woorde wat slegs binne hul gesin gebruik word: 'n woord hoef nie in enige woordeboek te wees om geborg of gekoop te word nie.
10 000 woorde is reeds geborg teen R100 per woord en 300 woorde is gekoop teen R5 000 per woord. Woorde wat gekoop is, mag nie deur ander persone geborg of gekoop word nie, maar geborgde woorde kan steeds deur ander mense geborg word. Elkeen ontvang sy eie sertifikaat met sy of haar woord en naam daarop. Die Afrikaanse woordeskat bestaan uit meer as een miljoen woorde!
Deelnemers aan Borg 'n Woord help verseker dat Afrikaans in sy wydste omvang vasgevang word in 'n woordeboek wat in gedrukte formaat, maar ook as 'n CD en op die internet (ook op jou selfoon) beskikbaar is. Indien die WAT nie voltooi word nie, sal Afrikaans nooit volledig iewers weerspieël word nie en sal ons nooit 'n idee hê van die volle rykdom en verskeidenheid van sy woordeskat nie.
Woorde kan teen R100 per woord geborg en teen R5 000 per woord gekoop word. Alle deelnemers ontvang 'n sertifikaat en kwalifiseer vir die jaarlikse prystrekking vir R25 000 wat deur Sanlam geborg word. Mense wat woorde borg, kry vir ses maande gratis toegang tot die Aanlyn WAT en mense wat woorde koop, kry toegang vir vyf jaar. Volledige besonderhede is by www.wat.co.za,  of skryf aan wat@sun.ac.za, of skakel 021 73113.
Mees onlangse woord wat vir R5 000 gekoop is: Sopraan vir Mimi Coertse vir haar 85ste verjaarsdag.
Woordpret
Die doel van die WAT se Woordpretgeleenthede is om iets terug te gee aan ons ondersteuners en ook om blootstelling aan Afrikaanse kunstenaars te gee. Kunstenaars soos Fanus Rautenbach, Lize Beekman, Dave Pepler, Deon Meyer, Carel Trichardt en Petru Wessels, Marita van der Vyver, Koos Kombuis, Randall Wicomb, Marius en Evette Weyers, Charlene Lackay (Truter), Hemelbesem, Sonja Loots, Valiant Swart, Louis Awerbuck en Lise Swart, David Kramer en Jitsvinger het onder andere opgetree.
Pieter Willem Bingle
Dr. Pieter Willem Bingle (Pretoria, 4 Junie 1939 – Kaapstad, 28 Junie 2020) was tussen 1964 en sy emeritaat in 2006 predikant in drie gemeentes van die GKSA, maar word veral onthou vir sy nagenoeg 33 jaar lange dienstyd in sy laaste werkkring, die Gereformeerde kerk Kaapstad. Sy ander twee gemeentes was Carolina (1964–’68) en Pretoria-Wes (1968–’73).
Herkoms en opleiding
Op universiteit het Bingle op die studenteraad gedien en was voorsitter van die kultuurliggaam Korps Veritas Vincet. Hy het as haker vir Wes-Transvaal se o.19-rugbyspan uitgedraf en was kaptein van die Pukke se eerste span in 1963. Af en toe was hy ook haker vir Wes-Transvaal. Hy is in 1963 gekies om as haker te speel vir die gekombineerde span van die Noordelike Universiteite (UP, Wits en PUK) teen die Oxcambs (’n gekombineerde span van die universiteite Oxford en Cambridge, Engeland) op Loftus Versfeld, Pretoria. By geleentheid het hy vir sy universiteit paal gespring. Vroeg in sy bediening het hy in 1965 vir Carolina se eerste dorpspan uitgedraf en ook nog aan paalspring deelgeneem.
Gesinslewe
Hy was getroud met Marianne (née Stigling, gebore 14 Mei 1939), dogter van wyle Hennie en wyle Etta Stigling, oorspronklik van Florida. Uit hul huwelik is vier kinders gebore, Danita, Salóme, Marianne en Johanci, almal oudleerders van die Hoërskool Jan van Riebeeck. Ná sy emeritaat het die egpaar uit Edgemead na Welgelegen, Parow, verhuis.
Bediening
Ná sy legitimering is dr. Bingle in 1964 bevestig in die kombinasie Carolina-Waterval Boven, waar hy sou bly tot 1968, toe hy ’n beroep aanneem na die gemeente Pretoria-Wes in Proklamasieheuwel. Sowat vyf jaar later, in Junie 1973, het hy na die Moederstad verhuis om leraar te word van die Gereformeerde kerk Kaapstad, wat in daardie jaar sy halfeeufees kon vier. Dr. Bingle was 33 jaar later, nadat hy sy emeritaat in Februarie 2006 aanvaar het, verantwoordelik vir die gedenkboek Kerk teen Tafelberg, wat die kerk van Kaapstad se geskiedenis van 1973 tot 2006 met hom as predikant dek.
Een van die hoogtepunte tydens dr. Bingle se lang bediening was toe hy die diens waargeneem het tydens die inhuldiging op 20 September 1989 in die NG kerk Universiteitsoord in Pretoria van een van sy lidmate in die gemeente Kaapstad, F.W. de Klerk, as tweede uitvoerende Staatspresident van Suid-Afrika. Ook sy lidmaatskap van 1973 tot Januarie 2018 van die Hawesending in Tafelbaai, en Biblia, waarvan hy langer as 40 jaar voorsitter was van Maart 1981 tot Desember 2012. Vir Hawesending het hy vier maal internasionale konferensies bygewoon: in 1991 in Vancouver, Kanada, in 1995 in Manila, Filippyne, in 2000 in Orlando, VSA en in 2005 in Hongkong, China. In 1997 het hy die Derde Internasionale Konferensie in Kaapstad se Waterfront gereël. Op uitnodiging het hy in 1991 lesings gegee aan die Christelike Universiteit en Seminarium in Tokio, Japan, aan die Kosin-universiteit in Busan, Suid-Korea, en aan die Harbour Evangelism Seminarium in Seoel, Suid-Korea.
Skrywer
Dr. Bingle was op uitnodiging medewerker van prof. Willie Jonker as skrywer van die rubriek "Geestelike waardes" in die Afrikaanse dagblaaie Die Burger, Beeld en Volksblad. Uit sy pen het talle wetenskaplike en populêr-wetenskaplike artikels in verskillende tydskrifte en publikasies verskyn. Hy was skrywer van:
En medewerker aan:
Dr. Bingle se navorsing oor Wellington se Donkies se invloed en betekenis in Afrika en Wêreldwyd beslaan meer as ongeveer 700 bladsye. Dit verskyn na verwagting in April 2018, danksy 'n subsidie van die Christelike Lektuurfonds (CLF) en beurs vir navorsing van die Erfenistrust. Ds. Andrew Murray, stigter en sendingpionier, het die Sendinginstituut se sendingstudente geïnspireer en gemotiveer met die gedagte: “Jesus is deur ’n donkie Jerusalem ingedra. So moet julle die evangelie van die Here Jesus Afrika en Wêreldwyd indra."
O Jesu Christ, meins Lebens Licht, BWV 118
O Jesu Christ, meins Lebens Licht, BWV 118, is 'n kantate van Johann Sebastian Bach.
Pieter Willem Bingle
Breër betrokkenheid
Twintig jaar lank was hy lid van die Raad op Publikasiebeheer. Ook het hy gedien as direksie- en dagbestuurslid van die Nasionale Raad van die Maatskappy vir Immigrasie (MVI) tot 31 Maart 2005. Intussen van hy agt jaar lank voorsitter van die MVI Wes-Kaap. Van 6 Mei 2005 tot 2007 was hy direksielid van Solidariteit Gemeenskapalliansie en van 2005 tot 2007 voorsitter van Solidariteit Helpende Hand Wes-Kaap. Van 2006 af is hy voorsitter en bestuurder van die parkeerterrein Protea Helpende Hand Wes-Kaap. Hy is sedert 2005 lid van die Anglo-Boereoorlog Trustee (ABO-Trustee) vir die oprigting van die Monument vir die Kaapse Rebel, Laborie, Paarl. Hy is ook direksielid van Radio Kaapse Kansel (met sy ateljee in Tygerberg, Wes-Kaap). Hy was deelstyds kapelaan van die SAW by Simonstad, Youngsfield, Ysterplaat en Wingfield.
Die rade waarin dr. Bingle gedien het of steeds dien of lid is of was, is die Kuratorium van die Gereformeerde Kerke in SA se Hammanskraalse Teologiese Skool van 1979–'84; die Kuratorium van die Gereformeerde Kerke in SA se Teologiese Skool Potchefstroom van 1984–2006); die Raad van die Potchefstroomse Universiteit vir CHO van 1989–2006; die direksie van Radio Kansel van 1989–2014; die direksie van Radio Kaapse Kansel sedert 2012; medeoprigter (en 20 jaar voorsitter, 1977-1997) van Huis Boland in Bellville – ‘n Sentrum van Residentia vir bejaardes in Chrismar, Bellville;en die Beheerraad van Biblia Nasionaal van 2006–'12.
David Clayton Rogers
David Clayton Rogers (gebore 21 Oktober 1977) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Dark Ride (2006) en Uncanny (2015), en in die televisiereeks Rally (2015).
Hadj
Die hadj of gadj (Arabies: الحجّ) is ’n jaarlikse Islamitiese pelgrimstog, of bedevaart, na Mekka wat elke Moslem wat fistiek en finansieel daartoe in staat is, minstens een keer in sy of haar leeftyd moet onderneem. Dit is een van die Vyf Pilare van die Islam.
Die hadj is een van die grootste jaarlikse byeenkomste van mense in die wêreld. Dit is ’n demonstrasie van die solidariteit van Moslems en hul aanbidding van een God (Allah).
Die bedevaart vind plaas van die 8ste tot die 12de (of soms 13de) Dhu'l Hidjdja, die laaste maand van die Islamitiese kalender. Omdat dit ’n maankalender is in teenstelling met die Gregoriaanse kalender, ’n sonkalender, is die Islamitiese jaar sowat 11 dae korter as ’n Gregoriaanse jaar, en daarom verskil die Gregoriaanse datum van die hadj van jaar tot jaar. Ihram is die naam van die spesiale spirituele toestand waarin pelgrims twee wit stukke naatlose materiaal dra en hulle van sekere dade weerhou.
Die hadj word verbind met die lewe van die profeet Mohammed uit die 7de eeu, maar Moslems glo die pelgrimsritueel na Mekka dateer van duisende jare gelede uit die tyd van Abraham. ’n Paar miljoen mense besoek Mekka vir die week van die hadj en voer ’n aantal rituele uit: Hulle loop sewe keer antikloksgewys om die Kaäba (die vierkantige gebou in die middel van Al-Masdjid al-Haram in Mekka, en die rigting van gebed), loop of hardloop heen en weer tussen die heuwels Safa en Marwa, drink uit die Zamzam-put, gaan vir ’n nagwaak na Berg Arafat, bring ’n nag deur op die vlakte van Moezdalifa en voer ’n simboliese steniging van die duiwel uit deur klippe na drie pilare te gooi. Die pelgrims skeer dan hul hare, doen mee aan ’n ritueel van diereoffering en vier die drie dae lange fees Eid-oel-Adha.
Pelgrims besoek Mekka ook ander tye van die jaar om dié rituele uit te voer. Dit word soms oemra, of ’n "mindere pelgrimstog", genoem. Hulle moet egter steeds die hadj onderneem as hulle kan.
Geskiedenis
Die huidige patroon van die hadj is deur Mohammed gevestig. Volgens die Koran kan elemente daarvan teruggespoor word na die tyd van Abraham, omstreeks 2000 v.C. Die Islamitiese tradisie vertel God het Abraham beveel om sy vrou Hagar en seun Ismael alleen in die woestyn van antieke Mekka te los. Terwyl Hagar op soek was na water, het sy desperaat sewe keer tussen die twee heuwels Safa en Marwa gehardloop, maar niks gekry nie. Toe sy na Ismael terugkeer, het sy gesien ’n fontein het ontspring op die plek waar die baba se been aan die grond raak.
Later het Abraham opdrag gekry om die Kaäba te bou (of herbou), wat hy met Ismael se hulp gedoen het, en om mense aan te spoor om ’n bedevaart daarheen te onderneem. Die Koran verwys in verse 2:124-127 en 22:27-30 daarna:
En toe sy Heer Abraham met sekere opdragte beproef en hy dit uitgevoer het, het Hy gesê: Voorwaar, Ek sal u ’n leier van mense maak! . . . En toe Ons die Huis ’n vergaderplek van mense en ’n toevlugsoord gemaak het, het Ons gesê: Neem die plek van Abraham as ’n plek van gebed! En Ons het Abraham en Ismael gebied en gesê: Reinig My Huis vir hulle wat daar sal omloop in die bedevaartsbesoek, en hulle wat daar vertoef vir aanbidding, en hulle wat vooroorbuig en hul hoofde op die grond eerbiedig neerlê. . . . Toe het Abraham en Ismael die fondamente van die Huis gelê.
Verkondig die bedevaart aan die mense. Hulle sal te voet of op elke maer kameel oor lang afstande na u kom: sodat hulle van hulle voordeel mag getuig en die Naam van Allah gedurende die vasgestelde dae uitspreek oor die viervoetige vee waarvan Hy hulle voorsien het. Eet dan daarvan, en voed die behoeftiges, die armes. Laat hulle dan voldoen aan die nodige reinigingshandelinge, en laat hulle hul gelofte nakom en om die ou Huis gaan.
Daar word gesê die aartsengel Gabriël het die Swart Steen uit die hemel gebring om in die Kaäba te lê.
In voor-Islamitiese Arabië is die Kaäba omring deur heidense afgode. In 630 n.C. het Mohammed sy volgelinge van Medina na Mekka gelei, al die afgode vernietig en die Kaäba weer aan Allah gewy. In 632 n.C. het Mohammed sy enigste bedevaart met ’n groot aantal volgelinge onderneem en hulle onderrig in die rituele van die hadj. Van dié oomblik af was die hadj een van die Vyf Pilare van die Islam.
In die Middeleeue het pelgrims in die groot stede van Sirië, Egipte en Irak byeengekom om in groepe en karavane van tienduisende na Mekka te reis, dikwels onder staatsbeskerming. Hadj-karavane, veral tydens die Mameluk-sultanaat en sy opvolger, die Ottomaanse Ryk, is deur ’n militêre mag en dokters vergesel. Dit was om die karavane teen Bedoeïene-rowers en natuurlike terugslae te beskerm, en om te verseker die pelgrims het alles wat hulle nodig het. Moslemreisigers soos die geograaf en digter Ibn Jubayr en die geleerde Ibn Battuta het gedetailleerde beskrywings van hadj-reise in die Middeleeue gegee. Die karavane het gevestigde roetes soos die Koninklike Weg gevolg.
Tyd van die hadj
Die datum van die hadj word bepaal deur die Islamitiese kalender, wat op die maanjaar gebaseer is. Die gebeure van die hadj vind elke jaar oor vyf dae plaas, wat begin op die 8ste en eindig op die 12de Dhu'l Hidjdja, die laaste maand van die Islamitiese kalender. Van dié vyf dae is die 9de bekend as die Dag van Arafat, en dit is die dag van die hadj. Omdat die Islamitiese kalender ’n maankalender is en die Gregoriaanse kalender ’n sonkalender, is die Islamitiese jaar sowat 11 dae korter as die Gregoriaanse jaar; daarom verskil die Gregoriaanse datum van die hadj van jaar tot jaar. Die bedevaart begin dus elke jaar 11 (soms 10) dae vroeër. Die hadj kan twee keer in een Gregoriaanse jaar voorkom – dit gebeur elke 33 jaar (die laaste keer was in 2006). Die tabel hier onder toon die datums aan van die hadj die afgelope paar jaar (die datum verwys na 9 Dhu'l Hidjdja):
Rituele
Fikh beskryf in besonderhede die manier waarop die hadj-rituele uitgevoer moet word en pelgrims volg gewoonlik handleidings en gidse om dit reg te doen. In die uitvoering van die rituele volg die pelgrims nie net die voorbeeld van Mohammed nie, maar vier hulle ook gebeure wat met Abraham verbind word.
Ihram
Wanneer die pelgrims die regte mikat of pelgrimsgrens bereik (afhangend van waar hulle kom), gaan hulle ’n gewyde toestand in. Dit behels die dra van twee wit naatlose stukke materiaal vir mans – met die een om die middel gebind en wat tot onder die knie afhang, en die ander om die linkerskouer gedrapeer en aan die regterkant vasgemaak; die dra van vroueklere wat voldoen aan die Islamitiese kode vir openbare drag, met die hande en gesig onbedek; reiniging; die verklaring van die voorneme om die pelgrimstog af te lê en hom- of haarself te weerhou van sekere dade.
Mans mag nie enige knope of gestikte klere dra nie. Sandale moet ook nie gestik wees nie, en die enkels en agterkant van die voete moet oop wees. Hulle mag nie enige reukmiddels aan die lyf of klere dra of hul naels, hare of baard knip nie. Eersgenoemde sluit gegeurde seep in. Geen seks, rokery of vloekery is toelaatbaar nie. Ander verbode handelinge sluit in die beskadiging van plante, die doodmaak van diere, ’n bakleiery, die aflê van ’n eed, huwelikbevestigings of die dra van wapens. Mans mag ook nie vir vroue kyk of onedele gedagtes hê nie.
Die bedoeling van die ihram is dat alle pelgrims gelyk is voor God: daar is geen onderskeid tussen ryk en arm nie.